
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om en mekanisme til at imødegå retlige og administrative hindringer i en grænseoverskridende sammenhæng 
(COM(2018)0373 – C8-0228/2018 – 2018/0198(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2018)0373),
–	der henviser til artikel 294, stk. 2, og navnlig artikel 175, afsnit 3, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C8-0228/2018),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af 19. september 2018[footnoteRef:1] fra Det Europæiske Økonomiske og Sociale Udvalg, [1:  EUT C ... / Endnu ikke offentliggjort i EUT.] 

–	der henviser til udtalelse af ... [footnoteRef:2] fra Regionsudvalget, [2:  EUT C ... / Endnu ikke offentliggjort i EUT.] 

–	der henviser til de skriftlige og begrundede udtalelser, som inden for rammerne af protokol nr. 2 om anvendelse af nærhedsprincippet og proportionalitetsprincippet er blevet forelagt af det italienske Deputeretkammer, det portugisiske parlament og den svenske Riksdag om at udkastet til lovgivningsmæssig retsakt ikke overholder nærhedsprincippet,
–	der henviser til forretningsordenens artikel 59,
–	der henviser til betænkning fra Regionaludviklingsudvalget og udtalelse fra Udvalget om Miljø, Folkesundhed og Fødevaresikkerhed (A8-0000/2018),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.
<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 9</Article>
	

	Kommissionens forslag
	Ændringsforslag

	(9)	Under hensyntagen til den forfatningsmæssige og institutionelle struktur i medlemsstaterne bør anvendelsen af mekanismen være frivillig for de grænseregioner i en given medlemsstat, hvor der findes en anden effektiv mekanisme, eller hvor en sådan kan etableres med nabomedlemsstaten. Den bør omfatte to mulige foranstaltninger: indgåelsen af en europæisk grænseoverskridende forpligtelse ("forpligtelsen") eller undertegnelsen af en europæisk grænseoverskridende erklæring ("erklæringen").
	(9)	Under hensyntagen til den forfatningsmæssige og institutionelle struktur i medlemsstaterne bør anvendelsen af mekanismen være frivillig. Den bør omfatte to mulige foranstaltninger: indgåelsen af en europæisk grænseoverskridende forpligtelse ("forpligtelsen") eller undertegnelsen af en europæisk grænseoverskridende erklæring ("erklæringen").


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 13</Article>
	

	Kommissionens forslag
	Ændringsforslag

	(13)	Med henblik på at samordne de forskellige myndigheders opgaver, som i nogle medlemsstater omfatter nationale og regionale lovgivende organer inden for en given medlemsstat og mellem en eller flere nabomedlemsstater, bør hver medlemsstat, der vælger mekanismen, være forpligtet til at oprette et nationalt og i givet fald flere regionale grænsekoordinationspunkter og definere deres opgaver og kompetencer i de forskellige trin af mekanismen; det skal omfatte indledning, indgåelse, gennemførelse og overvågning af forpligtelser og erklæringer.
	(13)	Med henblik på at samordne de forskellige myndigheders opgaver, som i nogle medlemsstater omfatter nationale og regionale lovgivende organer inden for en given medlemsstat og mellem en eller flere nabomedlemsstater, bør hver medlemsstat være forpligtet til at oprette et nationalt og i givet fald flere regionale grænsekoordinationspunkter og definere deres opgaver og kompetencer i de forskellige trin af mekanismen; det skal omfatte indledning, indgåelse, gennemførelse og overvågning af forpligtelser og erklæringer.


Or. <Original>{EN}en</Original>
<TitreJust>Begrundelse</TitreJust>
Forpligtelsen til at oprette nationale grænsekoordinationspunkter pålægges alle medlemsstater.
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 24</Article>
	

	Kommissionens forslag
	Ændringsforslag

	(24)	For at oprette en database i henhold til artikel 8 bør Kommissionen tillægges gennemførelsesbeføjelser med henblik på at fastlægge regler for dens drift, beskyttelse af data og den model, der skal anvendes, når der indgives oplysninger af grænsekoordinationspunkterne om gennemførelsen og anvendelsen af mekanismen. Disse beføjelser bør udøves i overensstemmelse med rådgivningsproceduren i Europa-Parlamentets og Rådets forordning (EU) nr. 182/201128. Af praktiske og koordineringsmæssige hensyn bør "Koordinationsudvalget for de Europæiske Struktur- og Investeringsfonde" være det kompetente udvalg for vedtagelsesproceduren for gennemførelsesretsakter.
	(24)	For at oprette en database i henhold til artikel 7 bør Kommissionen tillægges gennemførelsesbeføjelser med henblik på at fastlægge regler for dens drift, beskyttelse af data og den model, der skal anvendes, når der indgives oplysninger af grænsekoordinationspunkterne om gennemførelsen og anvendelsen af mekanismen. Disse beføjelser bør udøves i overensstemmelse med rådgivningsproceduren i Europa-Parlamentets og Rådets forordning (EU) nr. 182/201128. Af praktiske og koordineringsmæssige hensyn bør "Koordinationsudvalget for de Europæiske Struktur- og Investeringsfonde" være det kompetente udvalg for vedtagelsesproceduren for gennemførelsesretsakter.

	__________________
	__________________

	28 Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).
	28 Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).


Or. <Original>{EN}en</Original>
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 25</Article>
	

	Kommissionens forslag
	Ændringsforslag

	(25)	De nationale gennemførelsesbestemmelser skal specificere, hvilke grænseregioner i en given medlemsstat der er omfattet af forpligtelsen eller erklæringen. Kommissionen kan på denne baggrund vurdere, om medlemsstaten har valgt en anden mekanisme for den grænse, der ikke er nævnt.
	udgår


Or. <Original>{EN}en</Original>
</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 28</Article>
	

	Kommissionens forslag
	Ændringsforslag

	(28)	I medfør af proportionalitetsprincippet i artikel 5, stk. 4, i TEU, bør indholdet og formen af Unionens handling ikke gå videre end nødvendigt for at nå målene i traktaterne. Anvendelsen af den særlige mekanisme, der etableres i henhold til denne forordning, er frivillig. Hvis en medlemsstat beslutter i forbindelse med en specifik grænse med en eller flere nabomedlemsstater fortsat at imødegå retlige hindringer i en specifik grænseoverskridende region i henhold til de effektive mekanismer, den har etableret på nationalt plan, eller som den har etableret formelt eller uformelt sammen med en eller flere nabomedlemsstater, er det ikke nødvendigt at vælge den mekanisme, der etableres under denne forordning. Det samme gælder, når en medlemsstat beslutter, i forbindelse med en specifik grænse med en eller flere nabomedlemsstater, at deltage i en eksisterende effektiv mekanisme, der er etableret formelt eller uformelt af en eller flere nabomedlemsstater, forudsat at deltagelse i denne mekanisme er mulig, er det heller ikke nødvendigt at vælge den mekanisme, der etableres under denne forordning. Denne forordning går derfor ikke ud over, hvad der er nødvendigt for at nå målsætningerne for de grænseoverskridende regioner, hvor medlemsstaterne ikke har effektive mekanismer til at imødegå retlige hindringer —
	(28)	I medfør af proportionalitetsprincippet i artikel 5, stk. 4, i TEU, bør indholdet og formen af Unionens handling ikke gå videre end nødvendigt for at nå målene i traktaterne. Anvendelsen af den særlige mekanisme, der etableres i henhold til denne forordning med henblik på at imødegå retlige hindringer i grænseoverskridende regioner, er frivillig. Hvis en medlemsstat beslutter i forbindelse med et specifikt fælles projekt med en eller flere nabomedlemsstater fortsat at imødegå retlige hindringer i en specifik grænseoverskridende region i henhold til de effektive mekanismer, den har etableret på nationalt plan, eller som den har etableret formelt eller uformelt sammen med en eller flere nabomedlemsstater, er det ikke nødvendigt at vælge den mekanisme, der etableres under denne forordning. Det samme gælder, når en medlemsstat beslutter, i forbindelse med et specifikt fælles projekt med en eller flere nabomedlemsstater, at deltage i en eksisterende effektiv mekanisme, der er etableret formelt eller uformelt af en eller flere nabomedlemsstater, forudsat at deltagelse i denne mekanisme er mulig, er det heller ikke nødvendigt at vælge den mekanisme, der etableres under denne forordning. Endelig er det ikke nødvendigt at vælge den mekanisme, der etableres under denne forordning, når en medlemsstat sammen med en eller flere nabomedlemsstater beslutter formelt eller uformelt at etablere en ny effektiv mekanisme til at imødegå retlige hindringer, der hæmmer gennemførelsen af et fælles projekt i grænseoverskridende regioner. Denne forordning går derfor ikke ud over, hvad der er nødvendigt for at nå målsætningerne for de grænseoverskridende regioner, hvor medlemsstaterne ikke har effektive mekanismer til at imødegå retlige hindringer —


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Artikel 1 – stk. 1</Article>
	

	Kommissionens forslag
	Ændringsforslag

	1.	Ved denne forordning indføres der en mekanisme, der tillader en medlemsstat for en grænseoverskridende region at anvende retlige bestemmelser fra en anden medlemsstat, hvis anvendelsen af retlige bestemmelser fra førstnævnte medlemsstat vil udgøre en retlig hindring, der vil hæmme gennemførelsen af et fælles projekt ("mekanismen").
	1.	Ved denne forordning indføres der en frivillig mekanisme, der tillader en medlemsstat i forbindelse med et enkelt fælles projekt i en grænseoverskridende region at anvende retlige bestemmelser fra en anden medlemsstat, hvis anvendelsen af retlige bestemmelser fra førstnævnte medlemsstat vil udgøre en retlig hindring, der vil hæmme gennemførelsen af et fælles projekt ("mekanismen").


Or. <Original>{EN}en</Original>
<TitreJust>Begrundelse</TitreJust>
Ordlyden i forslaget giver anledning til tvivl om, hvorvidt en medlemsstat i forbindelse med hvert enkelt "fælles projekt" kan vælge at anvende den europæiske grænseoverskridende mekanisme, eller om den er forpligtet til at vælge at anvende mekanismen i forbindelse med alle eventuelle "fælles projekter" langs en grænse. Ordføreren ønsker at undgå, at de medlemsstater, der på nuværende tidspunkt ikke har nogen eksisterende mekanismer, ikke har noget andet valg end at vælge den europæiske grænseoverskridende mekanisme. Anvendelsen af den europæiske grænseoverskridende mekanisme bør være frivillig og ske på grundlag af en vurdering fra sag til sag fra medlemsstatens side.
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Artikel 4 – stk. 1</Article>
	

	Kommissionens forslag
	Ændringsforslag

	1.	Medlemsstaten vælger enten at anvende mekanismen eller anvende de eksisterende metoder til at imødegå retlige hindringer, der hæmmer gennemførelsen af et fælles projekt i grænseoverskridende regioner ved en bestemt grænse med én eller flere nabomedlemsstater.
	1.	Medlemsstaten kan enten vælge at anvende mekanismen eller anvende de eksisterende metoder til at imødegå retlige hindringer, der hæmmer gennemførelsen af et fælles projekt i grænseoverskridende regioner  med én eller flere nabomedlemsstater.


Or. <Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Artikel 4 – stk. 2</Article>
	

	Kommissionens forslag
	Ændringsforslag

	2.	En medlemsstat kan endvidere i forbindelse med en bestemt grænse med en eller flere nabomedlemsstater beslutte at deltage i en eksisterende effektiv metode, der er etableret formelt eller uformelt af én eller flere nabomedlemsstater.
	2.	En medlemsstat kan endvidere i forbindelse med et fælles projekt i grænseoverskridende regioner med en eller flere nabomedlemsstater beslutte at deltage i en eksisterende effektiv metode, der er etableret formelt eller uformelt af én eller flere nabomedlemsstater.


Or. <Original>{EN}en</Original>
</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Artikel 4 – stk. 2 a (nyt)</Article>
	

	Kommissionens forslag
	Ændringsforslag

	
	2a.	En medlemsstat kan også sammen med en eller flere nabomedlemsstater beslutte formelt eller uformelt at etablere en ny effektiv mekanisme til at imødegå retlige hindringer, der hæmmer gennemførelsen af et fælles projekt i grænseoverskridende regioner.


Or. <Original>{EN}en</Original>
<TitreJust>Begrundelse</TitreJust>
Medlemsstaterne kan vælge at anvende mekanismen, men kan også vælge at tilslutte sig eksisterende mekanismer til at imødegå retlige hindringer eller endog etablere nye mekanismer til dette formål.
</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Artikel 5 – stk. 1 – indledning</Article>
	

	Kommissionens forslag
	Ændringsforslag

	1.	Hvis en medlemsstat vælger at anvende mekanismen, opretter den et eller flere grænsekoordinationspunkter på en af følgende måder ved at:
	1.	Hver medlemsstat opretter et eller flere grænsekoordinationspunkter på en af følgende måder ved at:


Or. <Original>{EN}en</Original>
<TitreJust>Begrundelse</TitreJust>
I forslaget fra ordføreren vil grænsekoordinationspunkterne være afgørende med henblik på at vurdere, om og hvordan retlige hindringer kan imødegås. Ordføreren foreslår derfor, at det skal være obligatorisk at oprette grænsekoordinationspunkter i hver medlemsstat. Da anvendelsen af den europæiske grænseoverskridende mekanisme vil finde sted på frivillig basis, er det op til medlemsstaterne at afgøre, hvor stor disse grænsekoordinationspunkters administrative kapacitet skal være.
</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Artikel 6 – stk. 1 – litra d</Article>
	

	Kommissionens forslag
	Ændringsforslag

	d)	samarbejde, i det omfang de findes, med grænsekoordinationspunkterne i nabomedlemsstaten eller -staterne og med grænsekoordinationspunkterne i andre territoriale enheder, der har lovgivningsmæssige beføjelser, i koordinationspunktets egen medlemsstat eller i en anden medlemsstat
	d)	samarbejde med grænsekoordinationspunkterne i nabomedlemsstaten eller -staterne og med grænsekoordinationspunkterne i andre territoriale enheder, der har lovgivningsmæssige beføjelser, i koordinationspunktets egen medlemsstat eller i en anden medlemsstat


Or. <Original>{EN}en</Original>
</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Artikel 6 – stk. 2 – litra c</Article>
	

	Kommissionens forslag
	Ændringsforslag

	c)	efter anmodning fra en bestemt kompetent forpligtende myndighed, som befinder sig i en anden medlemsstat uden eget grænsekoordinationspunkt, at foretage en foreløbig analyse af et initiativdokument
	c)	efter anmodning fra en bestemt kompetent forpligtende myndighed, som befinder sig i en anden medlemsstat, at foretage en foreløbig analyse af et initiativdokument


Or. <Original>{EN}en</Original>
</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel 10 – stk. 1</Article>
	

	Kommissionens forslag
	Ændringsforslag

	1.	Det kompetente grænsekoordinationspunkt analyserer initiativdokumentet. Det samarbejder med alle kompetente forpligtende myndigheder og med det nationale eller i givet fald andre regionale grænsekoordinationspunkter i den forpligtende medlemsstat og med det nationale grænsekoordinationspunkt i den overførende medlemsstat.
	1.	Det kompetente grænsekoordinationspunkt i den forpligtende medlemsstat analyserer initiativdokumentet. Det samarbejder med alle kompetente forpligtende myndigheder og med det nationale eller i givet fald andre regionale grænsekoordinationspunkter i den forpligtende medlemsstat og med det nationale grænsekoordinationspunkt i den overførende medlemsstat.


Or. <Original>{EN}en</Original>
</Amend>
<Amend>Ændringsforslag		<NumAm>14</NumAm>
<DocAmend>Forslag til forordning</DocAmend>
<Article>Artikel 10 – stk. 2 – indledning</Article>
	

	Kommissionens forslag
	Ændringsforslag

	2.	Senest tre måneder efter modtagelsen af initiativdokumentet iværksætter det kompetente grænsekoordinationspunkt et eller flere af følgende tiltag, som fremsendes skriftligt til initiativtager:
	2.	Senest seks måneder efter modtagelsen af initiativdokumentet iværksætter det kompetente grænsekoordinationspunkt et eller flere af følgende tiltag, som fremsendes skriftligt til initiativtager:


Or. <Original>{EN}en</Original>
<TitreJust>Begrundelse</TitreJust>
Det kan være kompliceret og tage længere tid end de foreslåede tre måneder at vurdere initiativdokumentet, navnlig når sommer- og/eller ferieperioder tages i betragtning.
</Amend>
<Amend>Ændringsforslag		<NumAm>15</NumAm>
<DocAmend>Forslag til forordning</DocAmend>
<Article>Artikel 10 – stk. 2 – litra f a (nyt)</Article>
	

	Kommissionens forslag
	Ændringsforslag

	
	fa)	henvise initiativtageren til at vælge en eksisterende mekanisme som omhandlet i artikel 4, stk. 2, med henblik på at imødegå den retlige hindring, der hæmmer gennemførelsen af det fælles projekt


Or. <Original>{EN}en</Original>
</Amend>
<Amend>Ændringsforslag		<NumAm>16</NumAm>
<DocAmend>Forslag til forordning</DocAmend>
<Article>Artikel 11 – stk. 1</Article>
	

	Kommissionens forslag
	Ændringsforslag

	Ved modtagelsen af et initiativdokument skal det kompetente grænsekoordinationspunkt i den overførende medlemsstat også udføre de opgaver, der er anført i artikel 10, stk. 2, og kan sende sin foreløbige reaktion til det kompetente grænsekoordinationspunkt i den forpligtende medlemsstat.
	Senest tre måneder efter modtagelsen af et initiativdokument skal det kompetente grænsekoordinationspunkt i den overførende medlemsstat sende sin foreløbige reaktion til det kompetente grænsekoordinationspunkt i den forpligtende medlemsstat.


Or. <Original>{EN}en</Original>
<TitreJust>Begrundelse</TitreJust>
Ordføreren mener, at udarbejdelsen af et udkast til en forpligtelse eller en erklæring som beskrevet i artikel 13 kun kan finde sted ved hjælp af et godt samarbejde mellem de forpligtende og overførende medlemsstater. For at få input fra den overførende medlemsstat (der er mere bekendt med dens egne retlige bestemmelser, som måske kan overføres til den forpligtende medlemsstat) ændres denne artikel, så den overførende medlemsstat forpligtes til at fremsende sin foreløbige reaktion på analysen af initiativdokumentet.
</Amend>
<Amend>Ændringsforslag		<NumAm>17</NumAm>
<DocAmend>Forslag til forordning</DocAmend>
<Article>Artikel 12 – stk. 1</Article>
	

	Kommissionens forslag
	Ændringsforslag

	1.	Hvis det kompetente grænsekoordinationspunkt i den forpligtende medlemsstat anmoder om et revideret initiativdokument eller yderligere specifikke oplysninger, foretager det en analyse af det reviderede initiativdokument eller de yderligere specifikke oplysninger eller begge dele og iværksætter tiltag senest tre måneder efter modtagelsen heraf, som om initiativdokumentet blev indgivet for første gang.
	1.	Hvis det kompetente grænsekoordinationspunkt i den forpligtende medlemsstat anmoder om et revideret initiativdokument eller yderligere specifikke oplysninger, foretager det en analyse af det reviderede initiativdokument eller de yderligere specifikke oplysninger eller begge dele og iværksætter tiltag senest seks måneder efter modtagelsen heraf, som om initiativdokumentet blev indgivet for første gang.


Or. <Original>{EN}en</Original>
</Amend>
<Amend>Ændringsforslag		<NumAm>18</NumAm>
<DocAmend>Forslag til forordning</DocAmend>
<Article>Artikel 12 – stk. 2</Article>
	

	Kommissionens forslag
	Ændringsforslag

	2.	Hvis det kompetente grænsekoordinationspunkt i den forpligtende medlemsstat mener, at det reviderede initiativdokument stadig ikke er udarbejdet i overensstemmelse med artikel 10, eller at de yderligere specifikke oplysninger stadig ikke er tilstrækkelige, underretter det senest tre måneder efter modtagelsen af det reviderede initiativdokument skriftligt initiativtager om sin beslutning om at bringe proceduren til ophør. Denne beslutning skal være behørigt begrundet.
	2.	Hvis det kompetente grænsekoordinationspunkt i den forpligtende medlemsstat mener, at det reviderede initiativdokument stadig ikke er udarbejdet i overensstemmelse med artikel 10, eller at de yderligere specifikke oplysninger stadig ikke er tilstrækkelige, underretter det senest seks måneder efter modtagelsen af det reviderede initiativdokument skriftligt initiativtager om sin beslutning om at bringe proceduren til ophør. Denne beslutning skal være behørigt begrundet.


Or. <Original>{EN}en</Original>
</Amend>
<Amend>Ændringsforslag		<NumAm>19</NumAm>
<DocAmend>Forslag til forordning</DocAmend>
<Article>Artikel 13 – stk. 1</Article>
	

	Kommissionens forslag
	Ændringsforslag

	Grænsekoordinationspunktet eller den kompetente forpligtende myndighed i den forpligtende medlemsstat udarbejder på basis af initiativdokumentet et udkast til en forpligtelse eller til en erklæring i overensstemmelse med artikel 14.
	Grænsekoordinationspunktet eller den kompetente forpligtende myndighed i den forpligtende medlemsstat udarbejder et udkast til en forpligtelse eller til en erklæring i overensstemmelse med artikel 14 på basis af initiativdokumentet og den foreløbige analyse af det samt den foreløbige reaktion fra det kompetente grænsekoordinationspunkt i den overførende medlemsstat, jf. artikel 11.


Or. <Original>{EN}en</Original>
</Amend>
<Amend>Ændringsforslag		<NumAm>20</NumAm>
<DocAmend>Forslag til forordning</DocAmend>
<Article>Artikel 15 – stk. 1 – litra a</Article>
	

	Kommissionens forslag
	Ændringsforslag

	a)	senest tre måneder efter at have fremsendt oplysninger i henhold til artikel 10, stk. 2, eller artikel 12, stk. 1 og 2
	a)	senest seks måneder efter at have fremsendt oplysninger i henhold til artikel 10, stk. 2, eller artikel 12, stk. 1 og 2


Or. <Original>{EN}en</Original>
</Amend>
<Amend>Ændringsforslag		<NumAm>21</NumAm>
<DocAmend>Forslag til forordning</DocAmend>
<Article>Artikel 16 – stk. 1 – indledning</Article>
	

	Kommissionens forslag
	Ændringsforslag

	1.	Det kompetente grænsekoordinationspunkt i den overførende medlemsstat gennemgår udkastet til forpligtelsen eller erklæringen, der modtages i henhold til artikel 15, og iværksætter senest tre måneder efter modtagelsen af udkastet og efter høring af de kompetente overførende myndigheder et eller flere af følgende tiltag:
	1.	Det kompetente grænsekoordinationspunkt i den overførende medlemsstat gennemgår udkastet til forpligtelsen eller erklæringen, der modtages i henhold til artikel 15, og iværksætter senest seks måneder efter modtagelsen af udkastet og efter høring af de kompetente overførende myndigheder et eller flere af følgende tiltag:


Or. <Original>{EN}en</Original>
</Amend>
<Amend>Ændringsforslag		<NumAm>22</NumAm>
<DocAmend>Forslag til forordning</DocAmend>
<Article>Artikel 16 – stk. 2</Article>
	

	Kommissionens forslag
	Ændringsforslag

	2.	I medlemsstater, hvor det er den kompetente overførende myndighed, der undertegner en forpligtelse eller erklæring, fremsender det kompetente grænsekoordinationspunkt i den overførende medlemsstat i henhold til stk. 1, litra a) og b), de to originaleksemplarer undertegnet af den kompetente overførende myndighed.
	2.	I medlemsstater, hvor det er den kompetente overførende myndighed, der undertegner en forpligtelse eller erklæring, fremsender det kompetente grænsekoordinationspunkt i den overførende medlemsstat i henhold til stk. 1, litra a) og b), et af de to originaleksemplarer undertegnet af den kompetente overførende myndighed til det kompetente grænsekoordinationspunkt i den forpligtende medlemsstat.


Or. <Original>{EN}en</Original>
</Amend>
<Amend>Ændringsforslag		<NumAm>23</NumAm>
<DocAmend>Forslag til forordning</DocAmend>
<Article>Artikel 17 – stk. 1 – indledning</Article>
	

	Kommissionens forslag
	Ændringsforslag

	1.	Det kompetente grænsekoordinationspunkt i den forpligtende medlemsstat behandler svaret fra det kompetente grænsekoordinationspunkt i den overførende medlemsstat og iværksætter senest en måned efter modtagelsen et eller flere af følgende tiltag, der fremsendes skriftligt til den kompetente overførende myndighed:
	1.	Det kompetente grænsekoordinationspunkt i den forpligtende medlemsstat behandler svaret fra det kompetente grænsekoordinationspunkt i den overførende medlemsstat og iværksætter senest tre måneder efter modtagelsen et eller flere af følgende tiltag, der fremsendes skriftligt til den kompetente overførende myndighed:


Or. <Original>{EN}en</Original>
</Amend>
<Amend>Ændringsforslag		<NumAm>24</NumAm>
<DocAmend>Forslag til forordning</DocAmend>
<Article>Artikel 17 – stk. 1 – litra a</Article>
	

	Kommissionens forslag
	Ændringsforslag

	a)	for så vidt angår stk. 2, litra a), færdiggør det forpligtelsen eller erklæringen, undertegner to originaleksemplarer og returnerer det ene til det kompetente grænsekoordinationspunkt i den overførende medlemsstat med henblik på undertegnelse
	a)	for så vidt angår artikel 16, stk. 1, litra a), færdiggør det forpligtelsen eller erklæringen, undertegner to originaleksemplarer og returnerer det ene til det kompetente grænsekoordinationspunkt i den overførende medlemsstat med henblik på undertegnelse


Or. <Original>{EN}en</Original>
</Amend>
<Amend>Ændringsforslag		<NumAm>25</NumAm>
<DocAmend>Forslag til forordning</DocAmend>
<Article>Artikel 17 – stk. 1 – litra b</Article>
	

	Kommissionens forslag
	Ændringsforslag

	b)	for så vidt angår stk. 2, litra b), ændrer det forpligtelsen eller erklæringen vedrørende de oplysninger i udkastet til forpligtelsen eller erklæringen, der er omfattet af artikel 14, stk. 1, litra f) og h), i overensstemmelse hermed, færdiggør forpligtelsen eller erklæringen, undertegner to originaleksemplarer og returnerer det ene til det kompetente grænsekoordinationspunkt i den overførende medlemsstat med henblik på undertegnelse
	b)	for så vidt angår artikel 16, stk. 1, litra b), ændrer det forpligtelsen eller erklæringen vedrørende de oplysninger i udkastet til forpligtelsen eller erklæringen, der er omfattet af artikel 14, stk. 1, litra f) og h), i overensstemmelse hermed, færdiggør forpligtelsen eller erklæringen, undertegner to originaleksemplarer og returnerer det ene til det kompetente grænsekoordinationspunkt i den overførende medlemsstat med henblik på undertegnelse


Or. <Original>{EN}en</Original>
</Amend>
<Amend>Ændringsforslag		<NumAm>26</NumAm>
<DocAmend>Forslag til forordning</DocAmend>
<Article>Artikel 17 – stk. 1 – litra c</Article>
	

	Kommissionens forslag
	Ændringsforslag

	c)	for så vidt angår stk. 2, litra c), underretter det initiativtager og Kommissionen, og tilføjer samtidig begrundelsen som anført af den kompetente overførende myndighed
	c)	for så vidt angår artikel 16, stk. 1, litra c), underretter det initiativtager og Kommissionen, og tilføjer samtidig begrundelsen som anført af den kompetente overførende myndighed


Or. <Original>{EN}en</Original>
</Amend>
<Amend>Ændringsforslag		<NumAm>27</NumAm>
<DocAmend>Forslag til forordning</DocAmend>
<Article>Artikel 17 – stk. 1 – litra d</Article>
	

	Kommissionens forslag
	Ændringsforslag

	d)	for så vidt angår stk. 2, litra d), behandler det ændringerne og fortsætter enten som under litra b) eller iværksætter endnu en procedure i henhold til artikel 9 og redegør for, hvorfor alle eller nogle af ændringerne ikke kunne godtages af den kompetente forpligtende myndighed.
	d)	for så vidt angår artikel 16, stk. 1, litra d), behandler det ændringerne og fortsætter enten som under litra b) eller som under litra c) og redegør for, hvorfor alle eller nogle af ændringerne ikke kunne godtages af den kompetente forpligtende myndighed.


Or. <Original>{EN}en</Original>
</Amend>
<Amend>Ændringsforslag		<NumAm>28</NumAm>
<DocAmend>Forslag til forordning</DocAmend>
<Article>Artikel 17 – stk. 2 – indledning</Article>
	

	Kommissionens forslag
	Ændringsforslag

	2.	Efter modtagelse af forpligtelsen eller erklæringen, der også er undertegnet af det kompetente grænsekoordinationspunkt eller den kompetente overførende myndighed i tilfælde af stk. 1, litra a) eller b), eller, hvis det kompetente grænsekoordinationspunkt i den overførende medlemsstat har reageret positivt under den anden procedure i medfør af stk. 1, litra d), sørger det kompetente grænsekoordinationspunkt i den forpligtende medlemsstat for at:
	2.	Efter modtagelse af forpligtelsen eller erklæringen, der også er undertegnet af det kompetente grænsekoordinationspunkt eller den kompetente overførende myndighed i tilfælde af stk. 1, litra a) eller b), sørger det kompetente grænsekoordinationspunkt i den forpligtende medlemsstat for at:


Or. <Original>{EN}en</Original>
</Amend>
<Amend>Ændringsforslag		<NumAm>29</NumAm>
<DocAmend>Forslag til forordning</DocAmend>
<Article>Artikel 25 – stk. 1</Article>
	

	Kommissionens forslag
	Ændringsforslag

	Senest dd mm åååå [dvs. den 1. i den måned, der følger efter denne forordnings ikrafttrædelse + fem år, to be filled in by the Publication Office] forelægger Kommissionen Europa-Parlamentet, Rådet og Regionsudvalget en rapport med en vurdering af anvendelsen af denne forordning baseret på indikatorer om effektivitet, virkningsgrad, relevans, merværdi på europæisk plan og muligheder for forenkling.
	Senest dd mm åååå [dvs. den 1. i den måned, der følger efter denne forordnings ikrafttrædelse + tre år, to be filled in by the Publication Office] forelægger Kommissionen Europa-Parlamentet, Rådet og Regionsudvalget en rapport med en vurdering af anvendelsen af denne forordning baseret på indikatorer om effektivitet, virkningsgrad, relevans, merværdi på europæisk plan og muligheder for forenkling.


Or. <Original>{EN}en</Original>
</Amend></RepeatBlock-Amend>

BEGRUNDELSE
Indledning
I Den Europæiske Union udgør de grænseoverskridende regioner ca. 40 % af Unionens område, og næsten en tredjedel af Unionens 512 mio. borgere bor i dem. Samtidig klarer grænseregionerne i Europa sig generelt dårligere økonomisk og har højere arbejdsløshed og en forholdsvist underudviklet infrastruktur i sammenligning med de regioner, der er mere centralt beliggende i medlemsstaterne. Det er blevet anslået, at grænseregionerne vil kunne øge deres BNP med 2 %, hvilket svarer til ca. 91 mia. EUR om året i BNP, hvis 20 % af de eksisterende grænsehindringer bliver fjernet. Tidligere har mange grænseregioner i Europa været skueplads for krige og konflikter mellem lande.
Af disse årsager er ikke blot den økonomiske og sociale samhørighed, men også den territoriale samhørighed (med særlig vægt på grænseoverskridende områder), fastsat som udtrykkelige mål i Lissabontraktatens artikel 174. Ud fra dette perspektiv bør forslaget om en europæisk grænseoverskridende mekanisme ses som et supplement til Interreg og de europæiske grupper for territorialt samarbejde (EGTS'er). Den foreslåede europæiske grænseoverskridende mekanisme har til formål at imødegå grænseoverskridende retlige eller administrative hindringer ved i en fælles grænseoverskridende region i en given medlemsstat at anvende de retlige bestemmelser fra nabomedlemsstaten på et specifikt fælles projekt.
Den europæiske grænseoverskridende mekanisme
Ordføreren støtter og bifalder hensigten med Europa-Kommissionens "forslag om en mekanisme til at imødegå retlige og administrative hindringer i en grænseoverskridende sammenhæng" (den europæiske grænseoverskridende mekanisme). Den europæiske grænseoverskridende mekanisme kan blive et redskab i en generel værktøjskasse, der skal fremme effektivt grænseoverskridende samarbejde og som følge heraf forbedre indbyggernes velstand, velfærd og livskvalitet i EU's grænseregioner.
Der er behov for en præcisering af nogle få spørgsmål, navnlig for så vidt angår frivillighed og den europæiske grænseoverskridende mekanismes anvendelsesområde samt nærheds- og proportionalitetsprincippet i forbindelse med forslaget.
Forslaget bør sigte mod at tilføje et frivilligt redskab til den værktøjskasse, som medlemsstaterne råder over til at styrke samarbejdet på tværs af grænserne. Medlemsstaterne bør altid have det sidste ord, når der skal træffes afgørelse om, hvorvidt mekanismen skal anvendes eller ej.
I forlængelse heraf er det nødvendigt, at medlemsstaterne fra sag til sag i forbindelse med hvert enkelt fælles projekt kan vælge, om de vil anvende den europæiske grænseoverskridende mekanisme eller en eksisterende mekanisme. Hvis medlemsstaterne skal træffe et sådant valg for hele grænsen på én gang, vil de medlemsstater, der på nuværende tidspunkt ikke har eksisterende mekanismer til at imødegå retlige hindringer i en grænseoverskridende sammenhæng, nærmest være forpligtede til at anvende den europæiske grænseoverskridende mekanisme. Dette underminerer forslagets frivillige karakter.
Med de foreslåede ændringer behandles alle spørgsmål vedrørende proportionalitets- og nærhedsprincippet hensigtsmæssigt. Den europæiske grænseoverskridende mekanisme bliver et frivilligt redskab, der kan bruges alt efter behov på en sådan måde, at medlemsstaterne hver gang, de har udpeget en retlig hindring i en grænseoverskridende sammenhæng, vælger, om de vil anvende en eksisterende mekanisme, etablere en ny mekanisme eller anvende den europæiske grænseoverskridende mekanisme. Medlemsstaterne kan også afslå at udløse en mekanisme til at imødegå en retlig eller administrativ hindring, hvis der foreligger en berettiget grund. Det kræver nøje kontrol fra alle involverede parter at udløse den europæiske grænseoverskridende mekanisme og give en medlemsstat mulighed for at anvende sine retlige bestemmelser i en anden medlemsstat. Derfor har de frister, som Kommissionen har foreslået, måske været for stramme, hvorfor visse frister er blevet ændret.
Endelig er forslagets tematiske anvendelsesområde blevet ændret så lidt som muligt. Efter at forslagets frivillige grundlag er blevet styrket, og der er blevet ændret på den måde, hvorpå medlemsstaterne vælger mellem mekanismen og de eksisterende mekanismer, kan anvendelsesområdet forblive bredt, så den praktiske anvendelse af den europæiske grænseoverskridende mekanisme sikres i forbindelse med alle potentielle fremtidige projekter, som kan blive hæmmet af retlige eller administrative hindringer i en grænseoverskridende region.
Ordføreren mener, at det kun er muligt at anvende den europæiske grænseoverskridende mekanisme effektivt, hvis alle medlemsstater og alle medlemsstaternes kompetente myndigheder griber muligheden for at løse retlige og administrative hindringer ved at arbejde sammen i en ånd af godt samarbejde og et godt naboskab. Den frivillige karakter af den europæiske grænseoverskridende mekanisme vil bidrage til fuldstændigt at frigøre de europæiske grænseregioners potentiale.

